|  |  |
| --- | --- |
| Наручилац | Дом за душевно оболела лица «Чуруг» |
| Адреса | Краља Петра Првог 1 |
| Место | Чуруг |
| Број одлуке | 1. /18 јн број 9/18, јнмв бр.8 |
| Датум | 06.06.2018. |

На основу члана 109.Закона о јавним набавкама (''Сл. гласник РС'' бр. 124/12, 14/2015 и 68/2015), ВД Директор-а Дома за душевно оболела лица «Чуруг» (у даљем тексту : Дом) доноси:

**О Д Л У К У О ОБУСТАВИ**

**поступка јавне набавке мале вредности добара**

**расхладна комора**

**ОБУСТАВЉА СЕ** поступка јавне набавке мале вредности за јавну набавку добара- расхладна комора за потребе Дома за душевно оболела лица „Чуруг“, редни број ЈН 9/18, јнмв број 8.

1. **Врста предмета јавне набавке**:

|  |  |
| --- | --- |
| Добра | Х |
| Услуге |  |
| Радови |  |

1. **Подаци о јавној набавци**:

|  |  |
| --- | --- |
| Предмет јавне набавке | Набавка добара- расхладна комора |
| Назив и ознака из општег речника набавке | Набавка добара- расхладна комора, ОРН : 42513200 |
| Процењена вредност јавне набавке  (без ПДВ-а) | 833.333,30 динара |
| Подаци о апропријацији у буџету, односно у финансијском плану за плаћање | Средства за наведену набавку су предвиђена у финансијском плану наручиоца на позицији 512200 |

1. **Време обуставе поступка јавне набавке:** поступак се обуставља пре истека рока за подношење понуда, односно пре него што је достављена иједна понуда.
2. **Разлог за доношење Одлуке о обустави поступка :**

Објективни и доказиви разлози који се нису могли предвидети у време покретања поступка и који онемогућавају да се започети поступак оконча**.**

1. **Поступак ће бити поново спроведен када се за то испуне законски услови.**

**Образложење :**

Наручилац је дана 29.05.2018.донео Одлуку о покретању поступка јавне набавке мале вредности за јавну набавку добара- расхладна комора за потребе Дома за душевно оболела лица „Чуруг“, редни број ЈН 9/18, јнмв број 8.

Дана 31.05.2018.наручилац је на Порталу јавних набавки и на својој интернет страници објавио Позив за достављање понуда и Конкурсну документацију за ову јавну набавку.Рок за доставу понуда је одрфеђен за 11.06.2018.године

Наручилац је донео Одлуку о обустави поступка ове јавне набавке из објективних и доказивих разлога који се нису могли предвидети у време покретања поступка и који онемогућавају да се започети поступак оконча, а односе се на техничке услове за реализацију ове јавне набавке**.**Наиме, Наручилац је определио просторију за испоруку и монтажу расхладне коморе у склопу објеката Дома за душевно оболела лица Чуруг.Анализом положаја просторије и потребом за монтажом кондензатора са мотором на једном од зидова просторије,уочено је да је зид на граници са суседном парцелом,те да би постављање и рад кондензатора морало бити вршено на суседној парцели (дворишту земљорадничке задруге Чуруг) а које није у својини нити праву коришћења Наручиоца.Обзиром да се власник парцеле изричито противи те да не жели да достави писану сагласност за монтажу кондензатора у свом дворишту, Наручилац је морао одустати од спровођења ове јавне набавке јер за исту нису обезбеђени претходни технички услови.

Наручилац ће поновити ову јавну набавку чим се за то стекну законски услови у истој или евентуално обезбеђивањем неке друге просторије у склопу објеката Дома за душевно оболела лица Чуруг, јер тренутно не постоје услови за реализацију исте.

Обзиром да су два потенцијална понуђача изашла на локацију,али нису поднели понуде јер није протекао рок за доставу понуда,уколико су имали трошкове везане за припрему понуде, Наручилац ће им их по испостављеном захтеву надокнадити у складу са одредбама Закона о јавним набавкама.

**Поука о правном средству** : Против ове Одлуке може се поднети захтев за заштиту права понуђача у року од пет дана од дана објављивања Одлуке о обустави поступка на Порталу јавних набавки,а на начин предвиђен Законом о јавним набавкама.

**ВД Директор-а Дома**

Сања Ђого,dipl.ph.